Document ID: /roh_data/filtered/fineweb-2-filterrobots_roh.jsonl.gz/9142

Entadem la stretga Val Sumvitg cun sia fuorma d’in V croda il Rein en bialas casacadas a Val. Duront che la neiv liua ni suenter in grond urezi sepresentan las auas e la cuntrada dalla Frontscha cun bialas colurs. Questa vesta sin la cuntrada ei nunemblideivla.
Sin la vart dretga sin las plauncas vegnis Vus perdetga dalla senda da sauma e da viandar che s’integrescha cun sia moda sempla perfetgamein ella cuntrada. Ei entscheiva ina strentga e teissa ascensiun. L’aua da cascada cun lur spema ei malgrad la canera ina frestgentada beinvegnida.
Sin il trutg saveis Vus contemplar in ambient il qual porscha malgrad las grevas cundiziuns dall’aura in spazi da viver per flurs ed animals pigns. Duront ina pausa saveis Vus guder ils izuns che sesanflan agl ur dalla senda.